pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อธิบดีกรมกิจการผู้สูงอายุชี้แจงกรณีมีการแชร์ข้อมูลผ่านสื่อสังคมโซเชียลมีเดียร์ระบุจะมีการเพิ่มเบี้ยยังชีพผู้สูงอายุ
วันศุกร์ที่ 15 กันยายน 2560
อธิบดีกรมกิจการผู้สูงอายุชี้แจงกรณีมีการแชร์ข้อมูลผ่านสื่อสังคมโซเชียลมีเดียร์ระบุจะมีการเพิ่มเบี้ยยังชีพผู้สูงอายุ
นายสมคิดฯ อธิบดีกรมกิจการผู้สูงอายุชี้แจงกรณีมีการแชร์ข้อมูลผ่านสื่อสังคมโซเชียลมีเดียร์ระบุจะมีการเพิ่มเบี้ยยังชีพผู้สูงอายุเป็น 1,200 - 1,500 บาท ไม่เป็นความจริง
วันนี้ (15 ก.ย.60) นายสมคิด สมศรี อธิบดีกรมกิจการผู้สูงอายุได้กล่าวชี้แจงเกี่ยวกับประเด็น เรื่อง การแชร์ข้อมูลทางสังคมโซเชียลมีเดียร์ (ไลน์) ระบุจะมีการเพิ่มเบี้ยยังชีพผู้สูงอายุเป็น 1,200 - 1,500 บาท โดยให้นําบัตรประชาชนไปลงทะเบียนและบางส่วนระบุว่าได้รับเงินมาแล้ว ว่า เรื่องดังกล่าวไม่เป็นความจริง โดยจะเป็นการเพิ่มให้เป็นสวัสดิการเฉพาะสําหรับผู้สูงอายุที่มีรายได้น้อย โดยใช้ฐานข้อมูลจากทะเบียนผู้มีรายได้น้อยของกระทรวงการคลัง ซึ่งจะจ่ายให้เฉลี่ยรายละประมาณ 100 – 200 บาทต่อเดือนซึ่งแหล่งที่มาของเงินจะมาจากภาษีสรรพสามิต โดยสํานักงานเศรษฐกิจการคลังจะแก้ไขพระราชบัญญัติผู้สูงอายุ พ.ศ. 2546 เพื่อเพิ่มอํานาจกองทุนผู้สูงอายุในการบริหารจัดการเงินบํารุงจากภาษีดังกล่าว นอกจากนี้ จะมีการรณรงค์ให้ผู้สูงอายุที่มีฐานะดี บริจาคหรือสละสิทธิ์เงินเบี้ยยังชีพผู้สูงอายุ โดยจะมอบเหรียญกษาปณ์ เพื่อเป็นการเชิดชูเกียรติให้กับผู้สูงอายุที่สละสิทธิ์ดังกล่าว
ทั้งนี้ เบี้ยยังชีพผู้สูงอายุ เป็นสิทธิที่ผู้สูงอายุทุกคนได้รับ โดยคุณสมบัติของผู้สูงอายุที่ได้รับ คือ มีอายุตั้งแต่ 60 ปีขึ้นไป ปัจจุบัน เป็นการให้เงินช่วยเหลือแบบขั้นบันได ตามระดับอายุ คือ
อายุ 60 – 69 ปี ได้รับเบี้ยยังชีพ 600 บาท
อายุ 70 – 79 ปี ได้รับเบี้ยยังชีพ 700 บาท
อายุ 80 – 89 ปี ได้รับเบี้ยยังชีพ 800 บาท
อายุ 90 ปีขึ้นไป ได้รับเบี้ยยังชีพ 1,000 บาท
-------------------
ข้อมูล:กรมกิจการผู้สูงอายุ กระทรวงการพัฒนาสังคมและความมั่นคงของมนุษย์
รัฐบาลไทย-ข่าวทำเนียบรัฐบาล-“บิ๊กอู๋” ย้ำ ขรก.แรงงานต้องเข้มแข้ง เร่งบูรณาการสร้างศักยภาพคน ขับเคลื่อนประเทศ
วันศุกร์ที่ 22 ธันวาคม 2560
“บิ๊กอู๋” ย้ํา ขรก.แรงงานต้องเข้มแข้ง เร่งบูรณาการสร้างศักยภาพคน ขับเคลื่อนประเทศ
รมว.แรงงาน มอบนโยบาย กสร. ย้ํา ทุกหน่วยงานในสังกัดบูรณาการทํางานให้เกิดเอกภาพ กําหนดแผนงาน มีเป้าหมาย ประสานทุกภาคส่วนขับเคลื่อนนโยบายทุกระดับสร้างศักยภาพคน ขับเคลื่อนการพัฒนาประเทศ
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดโครงการสัมมนาสวัสดิการและคุ้มครองแรงงานประจําปีงบประมาณ 2561 ณ โรงแรมรามาการ์เด้นส์ โดยกล่าวว่า รัฐบาลได้กําหนดให้มียุทธศาสตร์ชาติระยะ 20 ปี (พ.ศ.2560 -2579) ซึ่งกําหนดวิสัยทัศน์ว่า ประเทศไทยมีความมั่นคง มั่งคั่ง ยั่งยืน เป็นประเทศที่พัฒนาแล้วด้วยการพัฒนาตามปรัชญาเศรษฐกิจพอเพียง โดยได้พัฒนากรอบแนวทางการพัฒนาไว้ 6 ยุทธศาสตร์ คือ 1) ด้านความมั่นคง 2) การสร้างความสามารถในการแข่งขัน 3) การพัฒนาและเสริมสร้างศักยภาพคนเน้นการสร้างคนให้มีประสิทธิภาพ คิดวิเคราะห์ สร้างข้าราชการให้เก่งให้ดีในทุกระดับ 4) การสร้างโอกาสความเสมอภาคเท่าเทียมกันทางสังคม 5) การสร้างการเติบโตบนคุณภาพชีวิตที่เป็นมิตรกับสิ่งแวดล้อม และ 6) การปรับสมดุลและพัฒนาระบบการบริหารจัดการภาครัฐ
พล.ต.อ.อดุลย์ฯ กล่าวต่อว่า หลักการสําคัญในการบริหารกระทรวงจะต้องมีแผนปฏิบัติการมีหน่วยงานเจ้าภาพ มีเป้าหมาย บูรณาการการทํางานให้เกิดประสิทธิภาพในการขับเคลื่อน หน่วยงานของกระทรวงทั้งในส่วนกลางและในพื้นที่ต้องคุยกันในการบูรณาการทํางานให้เกิดเอกภาพเพื่อให้เป็นพื้นที่ปฏิบัติการในการบังคับบัญชาได้ ทํางานด้วยแนวทางประชารัฐ ยึดหลักธรรมาภิบาล โปร่งใส ชัดเจน เกิดความคุ้มค่า ขณะเดียวกันจะต้องมีความรับผิดชอบต่อสังคม โดยการดึงทุกภาคส่วนทั้งภาคประชาชนและประชาสังคมเข้ามามีส่วนร่วม พล.ต.อ.อดุลย์ฯ ยังได้เน้นย้ําถึงนโยบายเร่งด่วนโดยเฉพาะการเร่งรัดการจัดระเบียบแรงงานต่างด้าวผิดกฎหมายที่ได้รับการผ่อนผันให้มีเอกสารยืนยันตัวบุคคลให้ถูกต้องครบถ้วนตามที่กฎหมายกําหนด โดยจะต้องมีเจ้าภาพรับผิดชอบเพื่อจัดระบบคิวให้การพิสูจน์สัญชาติแรงงานเกิดความคล่องตัวขึ้น นอกจากนี้ ยังได้เน้นย้ําว่า นโยบายจะดีไม่ดีอยู่ที่คนทําและขึ้นอยู่กับผู้นําหน่วยที่จะกําหนดเป้าหมายและสร้างความเข้มแข็งจากภายในให้มีประสิทธิภาพ ส่วนศูนย์ปฏิบัติการกระทรวงแรงงานที่กําลังดําเนินการอยู่ในขณะนี้จะเป็นเครื่องมือสําคัญในการบริหารและเฝ้าระวังจากทุกระบบเพื่อให้การขับเคลื่อนนโยบายในทุกระดับมีประสิทธิภาพมากยิ่งขึ้น
สําหรับการสัมมนาในครั้งนี้ เป็นการบูรณาการร่วมกันระหว่างโครงการสัมมนาสวัสดิการและคุ้มครองแรงงาน ปี 2561 และโครงการสร้างจิตสํานึกด้านคุณธรรม จริยธรรม ค่านิยมตามหลักธรรมาภิบาลและประมวลจริยธรรม มุ่งสู่สังคมไม่ทนต่อการทุจริต โดยมีผู้เข้าร่วมสัมมนาผู้บริหารกรมทุกระดับทั้งในส่วนกลางและภูมิภาค ประกอบด้วย อธิบดี รองอธิบดี ผู้ตรวจราชการกรม ผู้อํานวยการสํานัก/กอง/กลุ่ม และเจ้าหน้าที่ที่เกี่ยวข้องรวมทั้งสิ้น 170 คน
-----------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
22 ธันวาคม 2560
รัฐบาลไทย-ข่าวทำเนียบรัฐบาล-รมว.สธ.กำชับสถานบริการใน 14 จังหวัดภาคใต้เสี่ยงน้ำท่วมจากฝนตกหนัก พร้อมให้บริการประชาชน
วันศุกร์ที่ 3 พฤศจิกายน 2560
รมว.สธ.กําชับสถานบริการใน 14 จังหวัดภาคใต้เสี่ยงน้ําท่วมจากฝนตกหนัก พร้อมให้บริการประชาชน
รัฐมนตรีว่าการกระทรวงสาธารณสุข กําชับสํานักงานสาธารณสุขจังหวัด และสถานบริการสาธารณสุขใน 14 จังหวัดภาคใต้ที่อาจเกิดน้ําท่วม น้ําป่าไหลหลากจากฝนตกหนัก เตรียมพร้อมแผนรับมือน้ําท่วม พร้อมให้บริการประชาชน โดยเฉพาะผู้ป่วยที่ต้องการดูแลเป็นพิเศษ ขณะนี้ยังไม่มีร
รมว.สธ.กําชับสถานบริการใน 14 จังหวัดภาคใต้เสี่ยงน้ําท่วมจากฝนตกหนัก พร้อมให้บริการประชาชน
รัฐมนตรีว่าการกระทรวงสาธารณสุข กําชับสํานักงานสาธารณสุขจังหวัด และสถานบริการสาธารณสุขใน 14 จังหวัดภาคใต้ที่อาจเกิดน้ําท่วม น้ําป่าไหลหลากจากฝนตกหนัก เตรียมพร้อมแผนรับมือน้ําท่วม พร้อมให้บริการประชาชน โดยเฉพาะผู้ป่วยที่ต้องการดูแลเป็นพิเศษ ขณะนี้ยังไม่มีรายงานสถานบริการสาธารณสุขถูกน้ําท่วม
วันนี้ (3 พฤศจิกายน 2560) ที่กระทรวงสาธารณสุข จ.นนทบุรี ศาสตราจารย์คลินิค เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ตามที่กรมอุตุวิทยาได้ประกาศเตือนจะมีฝนตกหนักใน 14 จังหวัดภาคใต้ อาจทําให้เกิดน้ําป่าไหลหลาก น้ําท่วมบ้านเรือนประชาชนในช่วงสัปดาห์นี้ได้ กระทรวงสาธารณสุข ได้ให้สํานักงานสาธารณสุขจังหวัด และโรงพยาบาลทุกแห่ง เฝ้าระวังติดตามสถานการณ์อย่างใกล้ชิด โดยเฉพาะโรงพยาบาลที่อยู่ในพื้นที่น้ําท่วมซ้ําซาก เช่น โรงพยาบาลบางสะพาน จ.ประจวบคีรีขันธ์ โรงพยาบาลหลังสวน จ.ชุมพร และโรงพยาบาลมหาราช โรงพยาบาลชะอวด จ.นครศรีธรรมราชในวันนี้ได้รับรายงานว่า ยังไม่มีน้ําท่วมสถานบริการ และทุกแห่งมีการเตรียมความพร้อมป้องกันน้ําท่วมสถานบริการ และแผนการจัดบริการประชาชนกรณีไม่สามารถเปิดบริการได้ และแผนการเคลื่อนย้ายผู้ป่วย โดยจ.นครศรีธรรมราช ได้เปิดศูนย์ปฏิบัติการด้านการแพทย์และสาธารณสุขที่สํานักงานจังหวัดแล้วทั้งนี้ ได้กําชับให้สํารวจผู้ป่วยที่ต้องการดูแลเป็นพิเศษ และไม่สามารถเดินทางมาสถานบริการได้ เช่น ผู้พิการ ผู้สูงอายุ ผู้ป่วยติดบ้านติดเตียง และจัดหน่วยแพทย์เคลื่อนที่ออกให้บริการ ให้ผู้ป่วยได้รับการดูแลอย่างต่อเนื่อง
ศาสตราจารย์คลินิค เกียรติคุณ นายแพทย์ปิยะสกลกล่าวต่อว่า สําหรับสถานการณ์น้ําท่วมที่ผ่านมา ตั้งแต่วันที่ 5 กรกฎาคมจนถึงวันที่ 3 พฤศจิกายน 2560 ยังคงมีสถานการณ์อยู่ใน 15 จังหวัด คือ พิจิตร นครสวรรค์ ชัยนาท สิงห์บุรี อ่างทอง พระนครศรีอยุธยา ลพบุรี ขอนแก่น กาฬสินธุ์หนองบัวล้าภู มหาสารคาม ร้อยเอ็ด สุโขทัย ปทุมธานี สุพรรณบุรี มีโรงพยาบาลส่งเสริมสุขภาพตําบลที่ได้รับผลกระทบและย้ายจุดให้บริการ 13 แห่ง อยู่ในจังหวัดพระนครศรีอยุธยา 5 แห่ง และสิงห์บุรี 8 แห่ง ทีมแพทย์ออกหน่วยแพทย์เคลื่อนที่ 119 ทีม ผู้รับบริการ รวม 8,906 ราย ออกเยี่ยมบ้าน 831 ราย ส่งต่อรักษาในโรงพยาบาล 14 ราย แจกยาชุดช่วยเหลือผู้ประสบภัย183,550 ชุด ยาทาน้ํากัดเท้า 43,400 หลอด ยาตําราหลวง 4,000 ชุด ยาทากันยุง 1,000 ชิ้นและยาสามัญประจําบ้าน 7,400 ชุด
*********************************** 3 พฤศจิกายน 2560
รัฐบาลไทย-ข่าวทำเนียบรัฐบาล-ผู้ตรวจ ก.อุตฯ ตรวจราชการเมืองละโว้
วันอังคารที่ 27 มีนาคม 2561
ผู้ตรวจ ก.อุตฯ ตรวจราชการเมืองละโว้
ผู้ตรวจราชการกระทรวงอุตสาหกรรม ตรวจราชการรอบที่ 1/2561 ของสํานักงานอุตสาหกรรมลพบุรี ณ ห้องประชุม สอจ.ลพบุรี
เมื่อวันที่ 24 มีนาคม 2561/ จ.ลพบุรี เวลา 08.30-12.00 น. นางเบญจมาพร เอกฉัตร์ ผู้ตรวจราชการกระทรวงอุตสาหกรรม ตรวจราชการรอบที่ 1/2561 ของสํานักงานอุตสาหกรรมลพบุรี โดยมีนายวรกร บํารุงชีพโชต อุตสาหกรรมจังหวัดลพบุรี และหัวหน้ากลุ่ม เจ้าหน้าที่ในสํานักงานฯ พร้อมกับ นายพิสุทธิ์ รัตนวิลัย ประธานสภาอุตสาหกรรมจังหวัดลพบุรี นายไพฑูรย์ สิงห์ไข่มุก ที่ปรึกษาผู้ตรวจราชการภาคประชาชนด้านเศรษฐกิจ ร่วมประชุมด้วย โดยได้ให้ข้อเสนอแนะตามประเด็นตรวจราชการใหม่ ณ ห้องประชุม สอจ.ลพบุรี
เวลา 13.00-17.00น. คณะผู้ตรวจฯ ลงพื้นที่ติดตามนโยบายเศรษฐกิจฐานราก (Local Economy) ณ กลุ่มวิสาหกิจท่องเที่ยววิธีชุมชนเชิงเกษตรบ้านมหาสอน ต.มหาสอน อ.บ้านหมี่ จ.ลพบุรี เยี่ยมชมศูนย์การเรียนรู้เพาะเลี้ยงกุ้งกล้ามแดง ทําไข่เค็มพอกดินสอพอง แช่สปามือเท้าสมุนไพร ชมบ้านทรงไทยโบราณ และนั่งรถอีแต๋นสํารวจเส้นทางท่องเที่ยว เป็นต้น โดยมี น.ส.อิงณภัสร์ วงษ์สิทธิชัย ประธานกลุ่มฯ ให้การต้อนรับ
รัฐบาลไทย-ข่าวทำเนียบรัฐบาล-กระทรวงเกษตรฯ ดีเดย์เดินหน้ามาตรการช่วยเหลือเกษตรกร
วันพุธที่ 18 มีนาคม 2563
กระทรวงเกษตรฯ ดีเดย์เดินหน้ามาตรการช่วยเหลือเกษตรกร
กระทรวงเกษตรฯ ดีเดย์เดินหน้ามาตรการช่วยเหลือเกษตรกร “โครงการจ้างแรงงานเกษตรกรทั่วประเทศ บรรเทาผลกระทบจากภัยแล้ง” ใน 208 โครงการของกรมชลประทาน จ้างงานได้ถึง 10,674 คน เริ่มเดือนมีนาคมนี้  จะช่วยเกษตรกรให้มีรายได้ตลอดระยะเวลาการจ้างแรงงานอยู่ระหว่าง 24
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ตามที่ นายเฉลิมชัยศรีอ่อน รัฐมนตรีว่าการกระทรวงเกษตรและสหกรณ์ มีความห่วงใยเกษตรกรที่ได้รับผลกระทบจากสถานการณ์ภัยแล้งจึงได้กําหนดนโยบายการช่วยเหลือต่าง ๆ เพื่อบรรเทาความเดือดร้อนให้แก่เกษตรกรทั่วประเทศ โดยมอบหมายให้
กรมชลประทาน ดําเนินการตามนโยบายการช่วยเหลือกระทรวงเกษตรและสหกรณ์ ด้วยการดําเนินโครงการจ้างแรงงานในปีงบประมาณ 2563 สําหรับงานซ่อมแซม บํารุงรักษา ขุดลอก ปรับปรุงงานชลประทาน ก่อสร้างแหล่งน้ําระบบส่งน้ําเพื่อชุมชน แก้มลิง การจัดการคุณภาพน้ําและโครงการป้องกันและบรรเทาภัยจากน้ํา โดยจะดําเนินการจ้างแรงงานทั่วทุกภาคของประเทศ ในวงเงินงบประมาณ 3,100 ล้านบาท ซึ่งสามารถจ้างแรงงานได้ไม่น้อยกว่า 41,000 คน ระยะเวลา
ในการจ้าง 3 - 7 เดือน
นายอลงกรณ์กล่าว ต่อไปว่า จากนโยบายการช่วยเหลือกระทรวงเกษตรและสหกรณ์ดังกล่าว จะทําให้เกษตรกรจะได้ค่าจ้างแรงงานวันละ 377 บาท หรือประมาณเดือนละ 8,000 บาท รายได้ตลอดระยะเวลาการจ้างแรงงานอยู่ระหว่าง 24,000-58,000 บาท/คน ขึ้นอยู่กับลักษณะของงานที่ทํา ซึ่งทั้งหมดนี้เป็นไปตามมาตรการสนับสนุนช่วยเหลือการแก้ไขปัญหาระยะสั้นในฤดูแล้ง โดยคาดว่าจะเริ่มโครงการจ้างแรงงานตั้งแต่เดือนมีนาคมนี้เป็นต้นไป ซึ่งจะจ้างแรงงานได้ประมาณ 10,674 คน โดยกรมชลประทานจะประกาศรับสมัครการจ้างแรงงานเกษตรกรทั่วประเทศ ในเขตพื้นที่โครงการชลประทานทุกโครงการรวมทั้งสิ้น 208 โครงการฯ ซึ่งมีหลักเกณฑ์ว่าต้องเป็นเกษตรกรกลุ่มผู้ใช้น้ําที่ขึ้นทะเบียนไว้แล้วในพื้นที่ และเสียโอกาสจากการทํานาปรังในฤดูแล้งนี้ หากเกษตรกรท่านใดสนใจ สามารถสอบถามไปยังโครงการชลประทานใกล้บ้าน
“สําหรับสถานการณ์น้ําในปัจจุบัน อ่างเก็บน้ําขนาดใหญ่และขนาดกลางทั่วประเทศว่า ปัจจุบัน (18มี.ค.63) มีปริมาณน้ํารวมกันประมาณ 39,694 ล้าน ลบ.ม. คิดเป็นร้อยละ 52 ของความจุอ่างฯ มีปริมาณน้ําใช้การได้ประมาณ 15,972 ล้าน ลบ.ม. สําหรับสถานการณ์น้ําใน 4 เขื่อนหลักลุ่มเจ้าพระยา (เขื่อนภูมิพล เขื่อนสิริกิติ์ เขื่อนแควน้อย
บํารุงแดน และเขื่อนป่าสักชลสิทธิ์) มีปริมาณน้ําในอ่างฯรวมกัน 9,581 ล้าน ลบ.ม. คิดเป็นร้อยละ 39 ของความจุอ่างฯ
มีปริมาณน้ําใช้การได้ประมาณ 2,885 ล้าน ลบ.ม. ส่วนผลการจัดสรรน้ําฤดูแล้งปี 2562 ทั้งประเทศ ล่าสุด(18 มี.ค.63)
มีการใช้น้ําไปแล้วประมาณ 12,790 ล้าน ลบ.ม. หรือคิดเป็นร้อยละ 72 ของแผนฯ เฉพาะลุ่มน้ําเจ้าพระยา มีการใช้น้ําไปแล้วประมาณ 3,457 ล้าน ลบ.ม. หรือคิดเป็นร้อยละ 77 ของแผนฯ” นายอลงกรณ์กล่าว
รัฐบาลไทย-ข่าวทำเนียบรัฐบาล-กระทรวงอุตฯหารือร่วมภาครัฐ เอกชนเกี่ยวกับการจัดตั้ง Food Valley และสิทธิประโยชน์ต่างๆ
วันเสาร์ที่ 22 ธันวาคม 2561
กระทรวงอุตฯหารือร่วมภาครัฐ เอกชนเกี่ยวกับการจัดตั้ง Food Valley และสิทธิประโยชน์ต่างๆ
นางสาวนิสากร จึงเจริญธรรม รองปลัดกระทรวงอุตสาหกรรม นําทีมหารือแนวทางการจัดตั้ง Food Valley และสิทธิประโยชน์ต่างๆ ร่วมกับภาคเอกชน  ณ ห้องประชุมชุณหะวัณ กระทรวงอุตสาหกรรม
เมื่อวันที่ 21 ธันวาคม 2561 นางสาวนิสากร จึงเจริญธรรม รองปลัดกระทรวงอุตสาหกรรม พร้อมด้วย นายยงยุทธ เสาวพฤกษ์ ผู้อํานวยการสถาบันอาหาร นายบวร กิติไพศาลนนท์ สํานักงานเศรษฐกิจอุตสาหกรรม นําทีมหารือแนวทางการจัดตั้ง Food Valley และสิทธิประโยชน์ต่างๆ ร่วมกับภาคเอกชน ได้แก่ บริษัท สิงห์ คอร์เปอเรชั่น จํากัด บริษัท ปาร์ค อินดัสตรี จํากัด บริษัท ทีซีซีภูมิพัฒน์ จํากัด (ในเครือไทยเบฟฯ)​ ณ ห้องประชุมชุณหะวัณ กระทรวงอุตสาหกรรม
โดยได้มีการหารือรวมกันเกี่ยวกับแนวทางการทํางานร่วมภาครัฐ เอกชน มาตรการและสิทธิประโยชน์ตต่างๆ ในการดําเนินงานโครงการ
รัฐบาลไทย-ข่าวทำเนียบรัฐบาล-รมว.ศธ.หารือกับผู้อำนวยการสำนักงานยูเนสโก กรุงเทพฯ
วันศุกร์ที่ 10 มีนาคม 2560
รมว.ศธ.หารือกับผู้อํานวยการสํานักงานยูเนสโก กรุงเทพฯ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการให้การต้อนรับและหารือความร่วมมือด้านการศึกษากับนายกวาง-โจ คิม (HE Mr Gwang-jo Kim) ผู้อํานวยการสํานักงานยูเนสโก กรุงเทพฯ
นพ.ธีระเกียรติ เจริญเศรษฐศิลป์กล่าวว่า ขณะนี้กระทรวงศึกษาธิการกําลังดําเนินการจัดทําฐานข้อมูลด้านการศึกษาในทุกระดับการศึกษาตั้งแต่ก่อนวัยเรียนจนถึงระดับอุดมศึกษา อาทิ อัตราการเข้าศึกษา, อัตราการสําเร็จการศึกษา, อัตราการมีงานทําภายหลังสําเร็จการศึกษา เป็นต้น โดยข้อมูลเหล่านี้จะเป็นตัวชี้วัดความสําเร็จในการจัดการศึกษาของประเทศไทยจึงขอความร่วมมือองค์การยูเนสโกให้ความช่วยเหลือกระทรวงศึกษาธิการในการรวบรวมข้อมูลเพื่อจัดทําฐานข้อมูลดังกล่าวเนื่องจากองค์การยูเนสโกเป็นหน่วยงานที่มีความสามารถเรื่องการจัดเก็บข้อมูล รวมทั้งการจัดการฐานข้อมูลได้อย่างมีประสิทธิภาพ โดยเชื่อมั่นว่าข้อมูลที่ได้จะมีความน่าเชื่อถือ และสามารถนํามาพัฒนาการศึกษาได้อย่างมีประสิทธิภาพ
นอกจากนี้ สํานักงานเลขาธิการคณะกรรมการแห่งชาติว่าด้วยการศึกษาฯ สหประชาชาติ ซึ่งมีรัฐมนตรีกว่าการกระทรวงศึกษาธิการเป็นประธาน ร่วมกับกระทรวงวัฒนธรรม มีกําหนดจัดการสัมมนาวิชาการระดับภูมิภาคในหัวข้อการจัดการแหล่งมรดกโลกที่เกี่ยวข้องกับศาสนา(Regional Workshop on the Management of the World Heritage of Religious Interest) ระหว่างวันที่ 17-19 พฤษภาคม 2560 ที่จังหวัดนครพนม โดยมีวัตถุประสงค์เพื่อแลกเปลี่ยนเรียนรู้แนวทางการดําเนินงาน และการจัดการแหล่งมรดกโลกที่มีความเกี่ยวข้องกับศาสนา เพื่อนํามาปรับใช้กับการเสนอให้พระธาตุพนมเป็นมรดกโลกในอนาคต จึงขอความร่วมมือจากองค์การยูเนสโกในการสนับสนุนการจัดสัมมนาดังกล่าวด้วย
นายกวาง-โจ คิมกล่าวว่า ประเทศไทยและองค์การยูเนสโกมีความร่วมมือในด้านต่าง ๆ มาอย่างต่อเนื่อง ขณะนี้องค์การยูเนสโกพยายามจัดทําหนังสือประวัติศาสตร์ที่จะใช้ร่วมกันระหว่างประเทศในอาเซียน ซึ่งมีรายละเอียดและแนวทางการดําเนินงานหลายขั้นตอน โดยจะแจ้งความก้าวหน้าของการจัดทําให้รับทราบต่อไป
สําหรับความร่วมมือในการจัดทําฐานข้อมูลด้านการศึกษาของประเทศไทยนั้น องค์ยูเนสโกยินดีให้ความร่วมมือโดยจะประสานข้อมูลกับสํานักความสัมพันธ์ต่างประเทศ สํานักงานปลัดกระทรวงศึกษาธิการ เพื่อหารือในรายละเอียดการดําเนินงานต่อไป
ทั้งนี้ ได้เรียนเชิญ รมว.ศึกษาธิการ เข้าร่วมการประชุมหรือส่งผู้แทนเข้าร่วมการประชุมต่าง ๆ ขององค์การยูเนสโก อาทิ การประชุมระดับรัฐมนตรีเอเชีย-แปซิฟิก ด้านเทคโนโลยีสารสนเทศเพื่อการศึกษา 2017 จัดโดยสํานักงานยูเนสโก กรุงเทพฯ และรัฐบาลสาธารณรัฐเกาหลี ระหว่างวันที่ 11-12 พฤษภาคม 2560 ณ กรุงโซล สาธารณรัฐเกาหลี เป็นต้น พร้อมทั้งเรียนเชิญ รมว.ศึกษาธิการ เข้าเยี่ยมชมการดําเนินงานของสํานักงานยูเนสโก กรุงเทพฯ ในโอกาสต่อไปด้วย
รัฐบาลไทย-ข่าวทำเนียบรัฐบาล-กระทรวงยุติธรรม หารือแนวทางการส่งเสริมการใช้อนุญาโตตุลาการและการประนอมข้อพิพาทฯของหน่วยงานภาครัฐ
วันศุกร์ที่ 25 พฤศจิกายน 2559
กระทรวงยุติธรรม หารือแนวทางการส่งเสริมการใช้อนุญาโตตุลาการและการประนอมข้อพิพาทฯของหน่วยงานภาครัฐ
นายธวัชชัย ไทยเขียว รองปลัดกระทรวงยุติธรรม เป็นประธานการประชุมหารือแนวทางการส่งเสริมการใช้อนุญาโตตุลาการและการประนอมข้อพิพาทในการระงับข้อพิพาทของหน่วยงานภาครัฐ
เมื่อวันพฤหัสบดีที่ ๒๔ พฤศจิกายน ๒๕๕๙ เวลา ๐๙.๓๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมหารือแนวทางการส่งเสริมการใช้อนุญาโตตุลาการ
และการประนอมข้อพิพาทในการระงับข้อพิพาทของหน่วยงานภาครัฐ
เพื่อพิจารณาแนวทางการส่งเสริมการใช้อนุญาโตตุลาการและการประนอมข้อพิพาท
ในการระงับข้อพิพาทของหน่วยงานภาครัฐ
โดยมี นายพสิษฐ์ อัศววัฒนาพร ผู้อํานวยการสถาบันอนุญาโตตุลาการ
พร้อมด้วยผู้แทนจากหน่วยงานที่เกี่ยวข้อง เข้าร่วม
ณ โรงแรมเอทัส ลุมพินี กรุงเทพฯ
รัฐบาลไทย-ข่าวทำเนียบรัฐบาล-สสจ.กาญจนบุรี มุ่งสู่ “องค์กรอัจฉริยะ” ทำฐานข้อมูลออนไลน์ ประชาชนสืบค้นข้อมูลง่าย
วันเสาร์ที่ 9 กุมภาพันธ์ 2562
สสจ.กาญจนบุรี มุ่งสู่ “องค์กรอัจฉริยะ” ทําฐานข้อมูลออนไลน์ ประชาชนสืบค้นข้อมูลง่าย
สาธารณสุขจังหวัดกาญจนบุรี มุ่งสู่การเป็นองค์กรอัจฉริยะ พัฒนาระบบฐานข้อมูลด้านอาหาร ยา สถานบริการ จัดเก็บงานเป็นอิเล็กทรอนิกส์ไฟล์ สืบค้นข้อมูลง่าย สะดวก รวดเร็ว ลดการใช้กระดาษ ลดขั้นตอนการให้บริการประชาชน
สาธารณสุขจังหวัดกาญจนบุรี มุ่งสู่การเป็นองค์กรอัจฉริยะ พัฒนาระบบฐานข้อมูลด้านอาหาร ยา สถานบริการ จัดเก็บงานเป็นอิเล็กทรอนิกส์ไฟล์ สืบค้นข้อมูลง่าย สะดวก รวดเร็ว ลดการใช้กระดาษ ลดขั้นตอนการให้บริการประชาชน
นายแพทย์ไพศาล ดั่นคุ้ม รองปลัดกระทรวงสาธารณสุข และโฆษกกระทรวงสาธารณสุข เปิดเผยว่ากระทรวงสาธารณสุขมีนโยบายผลักดันให้นําเทคโนโลยีดิจิทัลมาใช้เป็นเครื่องมือในการพัฒนาระบบสาธารณสุข สนองนโยบายดิจิทัลไทยแลนด์ของรัฐบาล โดยให้หน่วยงานในสังกัดเป็นสมาร์ทออฟฟิศ (Smart Office)ลดการใช้กระดาษ เก็บสํารองข้อมูลที่สําคัญไว้ในระบบออนไลน์(Cloud storage)และเชื่อมโยงฐานข้อมูลให้เป็นระบบเดียวกันในรูปแบบอิเล็กทรอนิกส์ (Big Data) เพื่อให้เจ้าหน้าที่เข้าถึงข้อมูลสะดวก ประชาชนได้รับบริการที่รวดเร็ว ลดแออัด ลดรอคอย
นายแพทย์ไพศาล กล่าวต่อว่า จากการเยี่ยมสํานักงานสาธารณสุขจังหวัดกาญจนบุรี พบว่า ได้มีการปรับภาพลักษณ์สถานบริการให้เป็นองค์กรอัจฉริยะ (Smart Organization) เก็บข้อมูล เอกสาร หนังสือราชการทั้งหมดในระบบออนไลน์ (Cloud storage) ทําให้สืบค้นเอกสารได้ง่าย สะดวกรวดเร็ว รวมถึงพัฒนาระบบฐานข้อมูลด้านอาหาร ยา สถานบริการให้มีมาตรฐาน จัดเก็บเอกสารทั้งหมดในรูปแบบอิเล็กทรอนิกส์ไฟล์ และหากต้องการแก้ไขเอกสารคําขออนุญาตในภายหลังสามารถสืบค้นข้อมูลง่าย รวดเร็ว ซึ่งจากเดิม เก็บในรูปแบบเอกสารทําให้เสียเวลาในการสืบค้น ประชาชนได้รับบริการที่ สะดวก รวดเร็ว ทันใจ
“นอกจากนี้ หลังการตรวจเยี่ยมสถานประกอบการที่ขึ้นทะเบียนสถานบริการ ผลิต บรรจุ จําหน่าย จะทําการปักหมุดพิกัด (GIS Map) เพื่อให้ง่ายต่อการเข้าตรวจสถานประกอบการในครั้งถัดไป ใช้คิวอาร์โค้ดแทนการพิมพ์เอกสาร ทําให้ลดปริมาณการใช้กระดาษ ลดการใช้ทรัพยากรธรรมชาติ รวมถึงปรับปรุงภูมิทัศน์สถานที่ให้ดูทันสมัย สะอาด น่าทํางาน ประชาชนสามารถสืบค้นสถานประกอบการต่าง ๆ ที่ขึ้นทะเบียนในพื้นที่ได้ด้วยตนเองจากหน้าเว็บไซต์ ของสํานักงานสาธารณสุขจังหวัดกาญจนบุรีwww.kanpho.go.th”
********************** 9 กุมภาพันธ์2562
รัฐบาลไทย-ข่าวทำเนียบรัฐบาล-กระทรวงดิจิทัลฯ เปิดเวทีเสวนากิจการดาวเทียมในยุค Disruption และธุรกิจรูปแบบใหม่ สอดรับนโยบายให้ดาวเทียมต่างชาติเข้าตลาดไทยได้ หวังกระตุ้นการลงทุนรองรับธุรกิจในอนาคต
วันอาทิตย์ที่ 25 พฤศจิกายน 2561
กระทรวงดิจิทัลฯ เปิดเวทีเสวนากิจการดาวเทียมในยุค Disruption และธุรกิจรูปแบบใหม่ สอดรับนโยบายให้ดาวเทียมต่างชาติเข้าตลาดไทยได้ หวังกระตุ้นการลงทุนรองรับธุรกิจในอนาคต
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 18.0px Helvetica; -webkit-text-stroke: #000000}
span.s1 {font-kerning: none}
นางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือ เรื่อง กิจการดาวเทียมในยุค Disruption และธุรกิจรูปแบบใหม่ (The Changing Environment of Satellite Industry: Disruption and New Business Model) พร้อมร่วมฟังเสวนาเรื่องอนาคตกิจการดาวเทียมในยุค Disruption และธุรกิจรูปแบบใหม่ ณ ห้องประชุม MDES ชั้น 9 กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 22 พฤศจิกายน 2561 เพื่อเป็นเวทีในการแลกเปลี่ยนความคิดเห็นและประสบการณ์เรื่องกิจการดาวเทียมให้รองรับแนวโน้มเทคโนโลยีสมัยใหม่ การสร้างบริการและโอกาสธุรกิจใหม่ๆ สอดรับนโยบายให้ดาวเทียมต่างชาติเข้ามาลงทุนในประเทศไทยได้ และเพื่อรองรับธุรกิจที่จะเกิดขึ้นในอนาคต ด้านบริษัทผู้ให้บริการประกันภัยดาวเทียมระดับโลก มีความมั่นใจว่านโยบายนี้จะช่วยหนุนจีดีพีประเทศให้ขยายตัว จากการเพิ่มโอกาสคนในชนบทได้เข้าถึงอินเทอร์เน็ตอย่างทั่วถึง ทั้งนี้ จากผลการศึกษาถ้าประเทศใดสามารถทําให้ประชากรเชื่อมต่ออินเทอร์เน็ตได้มากขึ้น 10% จะสร้างการเติบโตให้กับจีดีพีของประเทศอีก 1.5% ซึ่งโครงสร้างพื้นฐานด้านดาวเทียม เป็นสิ่งที่จะช่วยให้คนทั่วทุกภาคส่วนของประเทศไทย สามารถเชื่อมต่อกับทั่วโลกผ่านอินเทอร์เน็ตได้ ทําให้สามารถเข้าถึงข้อมูลต่างๆ ทั้งด้านการศึกษา การเกษตรเชิงพยากรณ์ บริการสาธารณสุข และโอกาสทางธุรกิจ เป็นต้น อีกทั้งทําให้ช่วยเพิ่มขีดความสามารถด้านการแข่งขันของไทย และขับเคลื่อนประเทศตามนโยบายไทยแลนด์ 4.0” ต่อไป
**************************
รัฐบาลไทย-ข่าวทำเนียบรัฐบาล-กสร. ย้ำลูกจ้างต้องได้พัก 20 นาที ก่อนทำโอที
วันพุธที่ 8 สิงหาคม 2561
กสร. ย้ําลูกจ้างต้องได้พัก 20 นาที ก่อนทําโอที
กรมสวัสดิการและคุ้มครองแรงงาน ย้ํานายจ้างให้ปฏิบัติถูกต้องตามกฎหมายคุ้มครองแรงงานกรณีให้ลูกจ้างทํางานล่วงเวลาต่อจากเวลาทํางานปกติไม่น้อยกว่า 2 ชั่วโมง ต้องให้ลูกจ้างพักอย่างน้อย 20 นาที ก่อนเริ่มทํางานล่วงเวลา ฝ่าฝืนมีโทษปรับ 2 หมื่นบาท
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่าพระราชบัญญัติคุ้มครองแรงงาน พ.ศ.2541 กําหนดให้นายจ้างที่ให้ลูกจ้างทํางานล่วงเวลาต่อจากเวลาทํางานปกติไม่น้อยกว่า 2 ชั่วโมง จะต้องจัดเวลาพักให้ลูกจ้างก่อนเริ่มทํางานล่วงเวลาไม่น้อยกว่า 20 นาที เพื่อให้ลูกจ้างได้หยุดพักผ่อนคลายความเหน็ดเหนื่อยและความเครียดก่อนที่จะทํางานต่อไป เพื่อป้องกันการประสบอันตรายจากการทํางานอย่างไรก็ตามนายจ้างอาจไม่ต้องจัดเวลาพักให้แก่ลูกจ้างได้ ถ้าลูกจ้างทํางานที่มีลักษณะหรือสภาพของงานต้องทําติดต่อกันไปโดยได้รับความยินยอมจากลูกจ้างแล้ว เช่น งานเฝ้าสถานที่ หรือกรณีที่เป็นงานฉุกเฉิน
อธิบดีกรมสวัสดิการและคุ้มครองแรงงาน กล่าวเพิ่มเติมว่า กสร.จึงขอให้นายจ้างปฏิบัติให้ถูกต้องตามกฎหมาย หากฝ่าฝืนจะมีความผิดโดยมีโทษปรับไม่เกิน 2 หมื่นบาท สําหรับนายจ้างและลูกจ้างที่ต้องการทราบข้อมูลเกี่ยวกับสิทธิหน้าที่ตามกฎหมายคุ้มครองแรงงาน สามารถสอบถามได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-ทส. ประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 3/2563 ติดตามความก้าวหน้าการดำเนินงานด้านทรัพยากรธรรมชาติและสิ่งแวดล้อม
วันศุกร์ที่ 10 กรกฎาคม 2563
ทส. ประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 3/2563 ติดตามความก้าวหน้าการดําเนินงานด้านทรัพยากรธรรมชาติและสิ่งแวดล้อม
ทส. ประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 3/2563 ติดตามความก้าวหน้าการดําเนินงานด้านทรัพยากรธรรมชาติและสิ่งแวดล้อม
ทส.​ ประชุมผู้บริหารกระทรวงทรัพยากรธรรมชาติและสิ่งแวดล้อม​ ครั้งที่​ 3/2563 ติดตามความก้าวหน้าการดําเนินงานด้านทรัพยากรธรรมชาติและสิ่งแวดล้อม
วันนี้(10 กรกฎาคม​ 2563) เวลา​ 15.00​ น.​นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ เป็นประธานการประชุมผู้บริหารกระทรวงทรัพยากรธรรมชาติและสิ่งแวดล้อม​ ครั้งที่​ 3/ 2563​ เพื่อทราบและพิจารณาความคืบหน้าการดําเนินงานโครงการ​ "พลิกฟื้นผืนป่า​ สืบสาน​ รักษา​ ต่อยอด​ สู่การพัฒนาที่ยั่งยืน" การดําเนินงานสําคัญและเร่งด่วน ในรอบ 1 ปี ของกระทรวงทรัพยากรธรรมชาติและสิ่งแวดล้อม​การติดตามความก้าวหน้าเรื่องแผนปฎิรูปประเทศด้านทรัพยากรด้านทรัพยากรธรรมชาติและสิ่งแวดล้อม​
โอกาสนี้​ รมว.ทส. ได้กล่าวขอบคุณผู้บริหาร​ ข้าราชการ​และเจ้าหน้าที่ในสังกัดกระทรวงฯ​ ทุกท่าน​ที่ตลอด​ระยะเวลา 1 ปี​ที่ผ่านมาได้ร่วมกันทํางานจนทําให้ผลงานของกระทรวงฯ​ เป็นที่ประจักษ์และเกิดประโยชน์แก่ประชาชนและประเทศชาติ​ ทั้งนี้​ในเบื้องต้น รมว.ทส. ได้ฝากเรื่องที่ต้องให้หน่วยงานในสังกัดกระทรวงฯ​ เร่งดําเนินงานในการฟื้นฟูดิน​ น้ํา​ ป่า​ สิ่งแวดล้อม​ เพื่อเป้าหมายให้​ "คนอยู่กับป่าอย่างยั่งยืน"  อาทิ​ การดําเนินงานใต้เบื้องพระยุคลบาทพระบาทสมเด็จพระเจ้าอยู่หัว​และพระบรมวงศานุวงศ์ การเร่งรัดการใช้งบประมาณประจําปี​ พ.ศ.2563 การเร่งรัดการดําเนินงานทั้งในเรื่องกฎหมายหลักและกฎหมายรอง​ รวมถึงระเบียบต่างๆ​ ที่เกี่ยวข้อง​ การปรับโครงสร้างหน่วยงาน​ให้เหมาะสม การทําความเข้าใจและการปรับทัศนคติการทํางานของเจ้าหน้าที่ในสังกัดกระทรวงฯ​ การจัดทําฐานข้อมูล​ (Big​ Data) ให้มีความถูกต้องและชัดเจน​ การสร้างเครือข่ายและให้ประชาชนมีส่วนร่วมในการทํางาน​ การบริหารจัดการพื้นที่เขตชายฝั่ง​ให้มีความชัดเจน​ เป็นต้น​
ทั้งนี้ การประชุมในครั้ง​นี้ มีนายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ รองปลัดกระทรวงฯ ผู้ตรวจราชการกระทรวงฯ หัวหน้าหน่วยงานและรองหัวหน้า​ในสังกัดกระทรวงฯ​ เข้าร่วมประชุม​ ณ​ ห้องอารีย์สัมพันธ์​ กรมส่งเสริมคุณภาพสิ่งแวดล้อม